KLASA: 350-01/22-01/04

URBROJ: 2140-02-22-

Krapina, 11. ožujka 2022.

Na temelju članka 86. stavka 3. Zakona o prostornom uređenju (»Narodne novine«, broj 153/13., 65/17., 114/18., 39/19. i 98/19.) i članka 17. Statuta Krapinsko-zagorske županije (»Službeni glasnik Krapinsko-zagorske županije«, broj 13/01, 5/06, 14/09, 11/13, 13/18, 5/20, 10/21 i 15/21-pročišćeni tekst), po prethodno pribavljenom mišljenju Ministarstva gospodarstva i održivog razvoja, Uprave za procjenu utjecaja na okoliš i održivo gospodarenje otpadom (KLASA: 351-03/22-01/291, URBROJ:517-05-1-1-22-3 od 2. ožujka 2022.), **Županijska skupština Krapinsko-zagorske županije** na sjednici održanoj 11. ožujka 2022. godine, donosi

**O D L U K U**

**o izradi III. izmjena i dopuna Prostornog plana Krapinsko-zagorske županije**

**I. OPĆE ODREDBE**

Članak 1.

Donošenjem Odluke o izradi III. izmjena i dopuna Prostornog plana Krapinsko-zagorske županije (u daljnjem tekstu: Odluka) pokreće se postupak izrade III. izmjena i dopuna Prostornog plana Krapinsko-zagorske (»Službeni glasnik Krapinsko-zagorske županije«, broj 4/02., 6/10. i 8/15., u daljnjem u tekstu: Izmjena i dopuna Plana, Plan).

Članak 2.

Odlukom se utvrđuju pravna osnova i razlozi za izradu i donošenje Izmjena i dopuna Plana, obuhvat i ocjena stanja u obuhvatu te ciljevi i programska polazišta Izmjena i dopuna Plana, popis sektorskih strategija, planova, studija i drugih dokumenata te način pribavljanja stručnih rješenja na kojima se temelji izrada Izmjena i dopuna Plana, popis javnopravnih tijela i osoba određenih posebnim propisima koja daju zahtjeve za izradu te drugih sudionika i korisnika prostora koji trebaju sudjelovati u izradi Izmjena i dopuna Plana, planirani rok za izradu i izvori financiranja Izmjena i dopuna Plana te druga pitanja od značaja za izradu i donošenje Izmjene i dopune Plana.

Članak 3.

Nositelj izrade Izmjena i dopuna Plana je Upravni odjel za prostorno uređenje, gradnju i zaštitu okoliša Krapinsko-zagorske županije (u daljnjem u tekstu: Nositelj izrade).

Stručni izrađivač Izmjena i dopuna Plana je Zavod za prostorno uređenje Krapinsko-zagorske županije (u daljnjem u tekstu: Zavod).

**II. PRAVNA OSNOVA ZA IZRADU I DONOŠENJE IZMJENA I DOPUNA PLANA**

Članak 4.

Postupak izrade i donošenja Izmjena i dopuna Plana utemeljen je i definiran odredbama članaka 81. - 113. te članka 198. Zakona o prostornom uređenju (“Narodne novine“ broj 153/13., 65/17., 114/18., 39/19. i 98/19.), u daljnjem tekstu: Zakon).

**III. RAZLOZI ZA IZRADU I DONOŠENJE IZMJENA I DOPUNA PLANA**

Članak 5.

Razlog pokretanja izrade Izmjena i dopuna Plana utvrđena je potreba preispitivanja svih dosadašnjih planskih rješenja radi njihove uskladbe sa Zakonom i drugim zakonima i podzakonskim dokumentima koji utječu na uređenje, korištenje i zaštitu prostora, potreba ažuriranja, redefiniranja i dopune dosadašnjih planskih rješenja radi njihove uskladbe s aktualnim strateškim, planskim, razvojnim, programskim, stručnim i provedbenim dokumentima i podlogama državne, županijske i lokalne razine te potreba redefiniranja i dopune dosadašnjih planskih rješenja i otklanjanja nedostataka uočenih praćenjem stanja u prostoru radi stvaranja prostorno planskih pretpostavki za razvoj u skladu s aktualnim gospodarskim, društvenim i okolišnim zahtjevima.

Razlozi izrade Izmjena i dopuna Plana utvrđeni po tematskim cjelinama jesu osiguranje slijedećih potreba:

1. uskladbe Plana sa Zakonom u području nazivlja, značenja i pojmova, kriterija dimenzioniranja građevinskih područja naselja i izdvojenih građevinskih područja izvan naselja, gradnje izvan građevinskih područja i dr.
2. uskladbe Plana s prostornim planom državne razine - Prostornim planom Parka prirode Medvednica
3. utvrđivanja građevina, drugih zahvata u prostoru i površina Državnog i Županijskog značaja u skladu s Uredbom o određivanju građevina, drugih zahvata u prostoru i površina državnog i područnog (regionalnog) značaja
4. izrade Plana u „novom“ službenom referentnom koordinatnom sustavu (HTRS 96/TM)
5. definiranje građevina i drugih zahvata u prostoru za koje će se ishoditi akti za provedbu prostornog plana i građevinska dozvola temeljem Izmjene i dopune Plana i uvjeta neposredne provedbe Plana
6. ažuriranja i preispitivanja Plana u području korištenja i namjene prostora/površina u skladu stvarnim stanjem u prostoru, zahtjevima i podacima javnopravnih tijela i dr. (građevinska područja naselja, izdvojena građevinska područja izvan naselja Državnog i Županijskog značaja, prostori/površine za izgradnju izvan građevinskog područja Državnog i Županijskog značaja, područja posebne namjene, istražni prostori i prostori eksploatacije mineralnih sirovina i dr.)
7. ažuriranja, preispitivanja i uskladbe prometne infrastrukture sa stvarnim stanjem u prostoru, Strategijom prometnog razvoja, zahtjevima i podacima javnopravnih tijela te rješenjima definiranim studijama i drugim relevantnim dokumentima izrađenim u proteklom razdoblju
8. ažuriranja, preispitivanja i uskladbe komunikacijske infrastrukture sa stvarnim stanjem u prostoru, Uredbom o mjerilima razvoja elektroničke komunikacijske infrastrukture i druge povezane opreme, zahtjevima i podacima javnopravnih tijela te rješenjima definiranim studijama i drugim relevantnim dokumentima izrađenim u proteklom razdoblju
9. ažuriranja, preispitivanja i uskladbe energetske infrastrukture sa stvarnim stanjem u prostoru, zahtjevima i podacima javnopravnih tijela i rješenjima definiranim studijama i drugim relevantnim dokumentima izrađenim u proteklom razdoblju te dopuna iste u dijelu korištenja obnovljivih izvora energije
10. ažuriranja, preispitivanja i uskladbe vodnogospodarske infrastrukture i sustava sa stvarnim stanjem u prostoru, Planom upravljanja vodnim područjima za 2022.-2027. godinu, zahtjevima i podacima javnopravnih tijela i rješenjima definiranim studijama i drugim relevantnim dokumentima izrađenim u proteklom razdoblju
11. uskladbe sustava gospodarenja otpadom s novim propisima, planovima i strategijama te drugim aktima i odlukama Krapinsko-zagorske županije
12. uskladbe i utvrđivanja zona sanitarne zaštite s odlukama o zonama zaštite izvorišta u proteklom razdoblju
13. uskladbe područja zaštićenih dijelova prirode i područja ekološke mreže Natura 2000 s aktualnim podacima nadležnih javnopravnih tijela i relevantnim stručnim podlogama izrađenim u proteklom razdoblju
14. uskladbe popisa, uvjeta i mjera zaštite kulturnih dobara s podacima nadležnog ministarstva
15. uskladbe mjera zaštite i spašavanja s procjenom rizika od velikih nesreća i ugroženosti od požara i tehnološke eksplozije za područje Krapinsko-zagorske županije
16. redefiniranja sustava naselja te uskladbe planskih rješenja i mjera s demografskim kretanjima i promjenama
17. redefiniranje obveze izrade prostornih planova užih područja
18. redefiniranja i dopune odredbi za provođenje Plana radi uskladbe s u međuvremenu donesenim propisima, provedenim izmjenama i dopunama grafičkog dijela Plana, podacima iz stručnih podloga i studija, zahtjevima javnopravnih tijela te radi otklanjanja nedostataka postojećih odredbi utvrđenih tijekom dosadašnje provedbe Plana

Osim navedenih razloga izrade izmjena i dopuna Plana u postupku će se razmotriti i uvažiti i naknadno utvrđene potrebe i razloge proizašle iz prihvaćenih zahtjeva, mišljenja i primjedbi nadležnih ministarstava, javnopravnih tijela, jedinica lokalne samouprave, susjednih županija i Grada Zagreba te ostalih sudionika u postupku izrade i donošenja Izmjena i dopuna Plana.

**IV. OBUHVAT IZMJENA I DOPUNA PLANA**

Članak 6.

Prostorni obuhvat Izmjena i dopuna Plana je cijelo područje Krapinsko-zagorske županije (u daljnjem tekstu: Županija), a u sadržajnom smislu Izmjena i dopuna Plana obuhvaća Odredbe za provođenje, grafički dio (kartografski prikazi i grafički prilozi - kartogrami) te obrazloženje Izmjena i dopuna Plana.

**V. SAŽETA OCJENA STANJA U OBUHVATU IZMJENA I DOPUNA PLANA**

Članak 7.

Prostorno planski preduvjeti za ostvarenje razvojnih ciljeva Županije, određeni su Planom usvojenim 2002. godine. Prvom Izmjenom i dopunom Plana 2010. godine definirana je izgradnja elektroničke komunikacijske infrastrukture odnosno izgradnja samostojećih antenskih stupova u dijelu pokretne komunikacije od interesa za Republiku Hrvatsku na području Županije. Razlog izrade II. Izmjena i dopuna 2015. bila je potreba osiguranja prostorno planskih uvjeta za razvoj energetske, prometne i komunalne infrastrukture od važnosti za Republiku Hrvatsku i Županiju utvrđivanjem planiranih trasa koridora.

Od izrade važećeg Plana i njegovih Izmjena i dopuna nastale su brojne promjene na državnoj, županijskoj i lokalnoj razini vezane uz pristup Republike Hrvatske Europskoj uniji odnosno promjene zakona i propisa, strategija, planova i programa svih razina te demografske promjene koje neposredno utječu na dosadašnje prostorno-planske odrednice važećeg Plana.

Sve zahvate i planska rješenja u prostoru te mjere zaštite, temeljene na odredbama važećeg Plana, ugrađivane u prostorno planske dokumente niže razine, potrebno je preispitati odnosno izmijeniti i/ili dopuniti u dijelovima koji se odnose na:

* izmjene zakona i drugih propisa
* usvojene dokumente od važnosti za gospodarenje prostorom i zaštitu prostora državne i područne (regionalne) razine (strategije, planovi, programi, infrastrukturni projekti i dr.)
* polazišta i prijedloge aktivnosti navedenih u Izvješću o stanju u prostoru KZŽ
* promjene u prostoru koje su izvedene temeljem važeće prostorno-planske dokumentacije
* rješenja i smjernice važeće prostorno planske dokumentacije jedinica lokalne samouprave KZŽ kao i susjednih Županija
* zahtjeve javnopravnih tijela u postupku izrade Plana te druge prostorno planske dokumentacije.

Ocjena stanja u prostoru sadržana je detaljnije u Izvješću o stanju u prostoru Krapinsko-zagorske županije za razdoblje 2011.-2015. godine odnosno Nacrtu izvješća za razdoblje 2016.-2020. godine.

**VI. CILJEVI I PROGRAMSKA POLAZIŠTA IZMJENA I DOPUNA PLANA**

Članak 8.

Izrada Izmjene i dopune Plana pokreće se s ciljem unaprjeđenja prostorno planskih postavki istog, a radi osiguranja željenog gospodarskog i društvenog razvoja područja Županije te zaštite prostora Županije utemeljene na racionalnom korištenju resursa i učinkovitom i odgovornom upravljanju istima.

Polazišta za izradu Izmjene i dopune Plana sadržana su u međuvremenu usvojenim zakonima i podzakonskim dokumentima, strateškim i razvojnim dokumentima svih razina, državne, županijske i lokalne, sektorskim razvojnim i provedbenim dokumentima, studijama i projektima, izvješćima o stanju u prostoru te iskazanim inicijativama. U okviru novousvojene regulative polazišta su sadržana prije svega u Zakonu i podzakonskim dokumentima iz područja prostornog uređenja. U okviru strateških dokumenata polazišta su sadržana u aktualnoj Strategiji prostornog razvoja Republike Hrvatske, Nacionalnoj razvojnoj strategiji Republike Hrvatske te drugim državnim strategijama planovima i programima, aktualnom Planu razvoja Županije i drugim strateškim dokumentima Županije te planovima razvoja gradova i općina Županije.

Polazišta za izradu Izmjena i dopuna Plana sadržana su i u izvješćima o stanju u prostoru Županije kojima su detektirana područja u kojima je potrebno postojeća rješenja preispitati, po potrebi izmijeniti, dopuniti i/ili unaprijediti, a navedena su u okviru razloga za izradu Izmjene i dopune Plana, te u do sada izrađenim idejnim rješenjima i projektima i iskazanim inicijativama kako u dijelu prometne infrastrukture („Lepoglavska spojnica“, „Oroslavsko-stubička obilaznica“ i dr.) tako i u drugim područjima.

**VII. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA**

Članak 9.

U izradi Izmjena i dopuna Plana će se koristiti podaci obrađeni ili ažurno pribavljeni u skladu sa sektorskim strategijama, planovima, studijama i drugim dokumentima na državnoj te područnoj (regionalnoj) razini, uključivo njihove izmjene i dopune, odnosno novelacije ukoliko iste budu usvojene, odnosno u završnoj fazi u vrijeme izrade Nacrta prijedloga Izmjena i dopuna Plana:

* Strategija prostornog razvoja Republike Hrvatske (»Narodne novine« broj 106/17.)
* Program prostornog uređenja Republike Hrvatske (na snazi do donošenja Državnog plana prostornog razvoja Republike Hrvatske (»Narodne novine« broj 50/99. i 84/13)).
* Prostorni plan Parka prirode Medvednica („Narodne novine“ broj 89/14.)
* Strategija prometnog razvoja Republike Hrvatske za razdoblje od 2017. do 2030. godine
* Strategija gospodarenja otpadom Republike Hrvatske i Plan gospodarenja otpadom Republike Hrvatske za razdoblje 2017. - 2022. (»Narodne novine«, broj 3/17)
* Strategija energetskog razvoja Republike Hrvatske do 2030. s pogledom na 2050. godinu („Narodne novine“, broj 25/20.)
* Izvješće o stanju u prostoru Krapinsko-zagorske županije za razdoblje 2011. do 2015. god. (»Službeni glasnik Krapinsko-zagorske«, broj 6/17.),
* Nacrt izvješća o stanju u prostoru Krapinsko-zagorske županije za razdoblje 2016. do 2020.
* Plan razvoja Krapinsko-zagorske županije za razdoblje 2021-2027. (Službeni glasnik Krapinsko-zagorske županije“ broj 56B/21)
* Master-plan razvoja turizma Krapinsko-zagorske županije za razdoblje 2016. do 2025. godine (»Službeni glasnik Krapinsko-zagorske županije«, broj 13/17.)
* Master plan prometnog sustava Grada Zagreba, Zagrebačke i Krapinsko-zagorske županije (Zaključak o usvajanju Master plana objavljen u »Službenom glasniku Krapinsko-zagorske županije«, broj 13/20.)
* Rudarsko-geološka studija Krapinsko-zagorske županije (Zaključak o donošenju Studije objavljen u »Službenom glasniku Krapinsko-zagorske županije«, broj 14/16.)
* Procjena rizika od velikih nesreća za područje Krapinsko-zagorske županije, rujan 2019.,
* Procjena ugroženosti od požara i tehnološke eksplozije za Krapinsko-zagorsku županiju (»Službeni glasnik Krapinsko-zagorske županije«, broj 3/18.)
* građevinsko-tehničke studije, idejna rješenja i druga aktualna i dostupna stručna i studijska dokumentacija značajnih prometnih i drugih infrastrukturnih koridora i sustava
* važeće odluke o zonama sanitarne zaštite izvorišta pitke vode
* drugi dokumenti sukladno zahtjevima nadležnih javnopravnih tijela iz područja prometa i veza, komunalne i društvene infrastrukture, gospodarstva, zaštite prirode i okoliša, zaštite kulturne baštine, obrane, zaštite i spašavanja i dr. koje dostave nadležna javnopravna tijela

**VIII. NAČIN PRIBAVLJANJA STRUČNIH RJEŠENJA IZMJENA I DOPUNA PLANA**

Članak 10.

Stručna rješenja Izmjena i dopuna Plana definirati će se korištenjem postojeće i ažurirane raspoložive dokumentacija, podataka, planskih smjernica i propisanih dokumenata sadržanih u Informacijskom sustavu prostornog uređenja, u strategijama, planovima, programima, studijama i drugim dokumentima na državnoj te područnoj (regionalnoj) razini, uključivo njihove izmjene i dopune, te podataka koje u svojim zahtjevima daju javnopravna tijela određena posebnim propisima. Ovisno o stupnju izrade, koristit će se i dokumentacija i podaci iz strategija, planova, programa i drugih dokumenta koji će biti usvojeni ili u završnoj fazi u vrijeme izrade Nacrta prijedloga Izmjena i dopuna Plana.

U okviru izrade Izmjena i dopuna Plana, sukladno posebnim propisima kojima se uređuje zaštita okoliša i prirode, izraditi će se strateška studija utjecaja Plana na okoliš.

Tijekom izrade Izmjena i dopuna Plana može se utvrditi potreba izrade i drugih stručnih podloga od značaja za definiranje kvalitetnih planskih rješenja.

**IX. POPIS JAVNOPRAVNIH TIJELA ODREĐENIH POSEBNIM PROPISIMA, KOJA DAJU ZAHTJEVE ZA IZRADU IZMJENA I DOPUNA PLANA IZ SVOG DJELOKRUGA, TE DRUGIH SUDIONIKA I KORISNIKA PROSTORA KOJI ĆE SUDJELOVATI U IZRADI IZMJENA I DOPUNA PLANA**

Članak 11.

U postupku izrade Izmjena i dopuna Plana zatražiti će se zahtjevi (podaci, planske smjernice, dokumenti i dr.) nadležnih javnopravnih tijela i određenih posebnim propisima:

1. **Ministarstvo prostornoga uređenja, graditeljstva i državne imovine**, Zagreb, Ulica Republike Austrije 20
2. **Ministarstvo gospodarstva i održivog razvoja,**

* Uprava za procjenu utjecaja na okoliš i održivo gospodarenje otpadom, Zagreb, Radnička cesta 80
* Uprava za zaštitu prirode, Zagreb, Radnička cesta 80
* Zavod za zaštitu okoliša i prirode, Zagreb, Radnička cesta 80
* Uprava za energetiku, Zagreb, Ulica grada Vukovara 78
* Uprava vodnoga gospodarstva i zaštite mora, Zagreb, Ulica grada Vukovara 220
* Uprava za industriju, poduzetništvo i obrt, Sektor za rudarstvo, Zagreb, Ulica grada Vukovara 78

1. **Ministarstvo prostornoga uređenja, graditeljstva i državne imovine,** Zavod za prostorni razvoj, Zagreb, Ulica Republike Austrije 20
2. **Ministarstvo prostornoga uređenja, graditeljstva i državne imovine,** Zagreb, Ulica Ivana Dežmana 10
3. **Ministarstvo poljoprivrede,** Zagreb, Ulica grada Vukovara 78

* Uprava za poljoprivredno zemljište, biljnu proizvodnju i tržište
* Uprava šumarstva, lovstva i drvne industrije, Zagreb, Planinska 2a

1. **Hrvatske vode,** Zagreb, Ulica grada Vukovara 220
2. **Hrvatske vode,** Vodnogospodarski odjel za Gornju Savu, Zagreb, Ulica grada Vukovara 271/VIII
3. **Ministarstvo kulture i medija,** Uprava za zaštitu kulturne baštine, Zagreb, Runjaninova 2
4. **Ministarstvo kulture i medija,** Uprava za zaštitu kulturne baštine, Konzervatorski odjel u Krapini, Krapina, Magistratska 12
5. **Ministarstvo unutarnjih poslova**, Zagreb, Ulica grada Vukovara 33
6. **Ministarstvo unutarnjih poslova**, Ravnateljstvo civilne zaštite, Područni ured civilne zaštite Varaždin, Služba civilne zaštite Krapina, Krapina, Ulica Ivana Rendića 7
7. **Ministarstvo obrane,** Uprava za materijalne resurse, Sektor za vojnu infrastrukturu i zaštitu okoliša, Zagreb, Trg kralja Petra Krešimira IV 1
8. **Ministarstvo unutarnjih poslova**, Zagreb, Nehajska 5
9. **Hrvatska regulatorna agencija za mrežne djelatnosti,** Zagreb, Ulica Roberta Frangeša Mihanovića 9
10. **Ministarstvo unutarnjih poslova**, Policijska uprava Krapinsko-zagorska, Zabok, Matije Gupca 53
11. **Ministarstvo mora, prometa i infrastrukture,** Zagreb, Prisavlje 14

* Uprava za željezničku infrastrukturu i promet,
* Uprava za cestovni promet, cestovnu infrastrukturu i inspekciju,
* Uprava zračnog prometa, elektroničkih komunikacija i pošte

1. **Ministarstvo turizma i sporta**, Zagreb, Prisavlje 14
2. **Ministarstvo regionalnog razvoja i fondova Europske unije**, Zagreb, Miramarska cesta 22
3. **Ministarstvo znanosti i obrazovanja**, Zagreb, Donje Svetice 38
4. **Ministarstvo zdravstva**, Zagreb, Ksaver 200a
5. **Državni hidrometeorološki zavod,** Zagreb, Ravnice 48
6. **Autocesta Zagreb-Macelj d.o.o**., Garićgradska 18, Zagreb
7. **Hrvatske autoceste d.o.o.,** Zagreb, Širolina 4
8. **Hrvatske ceste d.o.o,** Zagreb, Zagreb, Vončinina 3
9. **Županijska uprava za ceste Krapinsko-zagorske županije**, Pregrada, Janka Leskovara 40/1
10. **HŽ Infrastruktura,** Zagreb, Mihanovićeva 12
11. **Hrvatska agencija za civilno zrakoplovstvo,** Zagreb, Ulica grada Vukovara 284
12. **Krapinsko-zagorski aerodrom,** Zabok, Kumrovečka 6
13. **Hrvatska elektroprivreda d.d.,** Sektor za strategiju i razvoj, Zagreb, Ulica grada Vukovara 37
14. **Hrvatski operator prijenosnog sustava d.o.o**., Zagreb, Kupska 4
15. **HEP,** Operator distribucijskog sustava d.o.o**., DP Elektra Varaždin,** Varaždin, Kratka 3
16. **HEP,** Operator distribucijskog sustava d.o.o**., Elektra Zabok**, Zabok, Matije Gupca 57
17. **HEP,** Operator distribucijskog sustava d.o.o**., Elektra Zagreb**, Zagreb, Gundulićeva 32
18. **PLINACRO d.o.o.,** Sektor razvoja i investicija, Zagreb, Savska cesta 88a
19. **Odašiljači i veze d.o.o.,** Zagreb, Ulica grada Vukovara 269d
20. **Hrvatske šume d.o.o.,** Zagreb, Ulica kneza Branimira 1
21. **Hrvatske šume d.o.o., Uprava šuma podružnica Zagreb,** Zagreb, Lazinska 41
22. **Javna ustanova Park prirode Medvednica**, Zagreb, Bliznec 70
23. **Javna ustanova za upravljanje zaštićenim dijelovima prirode Krapinsko-zagorske županije „Zagorje zeleno“,** Radoboj, Radoboj 8
24. **Hrvatske vode,** Vodnogospodarski odjel za Gornju Savu, Vodnogospodarska ispostava „Krapina-Sutla“, Zagrebačka 13, Veliko Trgovišće
25. **HEP PLIN Pogon Krapina,** Krapina, Frana Galovića 7B/II
26. **Plin Konjščina d.o.o,** Konjščina, Bistrička cesta 1
27. **Zagorski metalac d.o.o.,** Zabok, Ulica Josipa Broza Tita 2F
28. **Humplin d.o.o.,** Hum na Sutli, Lastine 1
29. **Zelenjak plin d.o.o.,** Klanjec, Trg Antuna Mihanovića 1
30. **Humvio d.o.o.** za vodoopskrbu i odvodnju, Hum na Sutli, Lastine 1
31. **Zagorski vodovod d.o.o**. Zabok, Ksavera Šandora Đalskog 1
32. **Krakom vodoopskrba i odvodnja d.o.o**., Krapina, Gajeva 20
33. **Vodoopskrba i odvodnja Pregrada d.o.o.,** Pregrada, Stjepana Radića 17
34. **Piškornica d.o.o**., Koprivnica, Trg bana Josipa Jelačića 7
35. **Regionalna energetska agencija Sjeverozapadne Hrvatske**, Zabok, Bračak 4
36. **Poduzetnički centar Krapinsko-zagorske županije d.o.o**., Krapina, Bobovje 52G
37. **Turistička zajednica Krapinsko-zagorske županije,** Krapina, Magistratska 3
38. **Komunalno Zabok d.o.o.,** Zabok, Zivtov Trg 1
39. **Krakom d.o.o.,** Krapina, Gajeva 20
40. **Zelenjak d.o.o.,** Klanjec, Trg Antuna Mihanovića 1
41. **Komunalac Konjščina d.o.o**, Konjščina, Jertovec 150
42. **Zagorska razvojna agencija**, Krapina, Frana Galovića 1b
43. **Hrvatska gospodarska komora, Županijska komora Krapina**, Krapina, Trg Ljudevita Gaja 5
44. **Upravni odjeli Krapinsko-zagorske županije**, Krapina, Magistratska 1

* Upravni odjel za prostorno uređenje, graditeljstvo i zaštitu okoliša
* Upravni odjel za gospodarstvo, poljoprivredu, turizam, promet i komunalnu infrastrukturu
* Upravni odjel za obrazovanje, kulturu, šport i tehničku kulturu
* Upravni odjel za zdravstvo, socijalnu politiku, branitelje, civilno društvo i mlade

1. **Upravna tijela nadležna za prostorno uređenje susjednih županija**

* Varaždinska županija, Upravni odjel za prostorno uređenje, graditeljstvo i zaštitu okoliša, Varaždin, Franjevački Trg 7
* Zagrebačka županija, Upravni odjel za prostorno uređenje, gradnju i zaštitu okoliša, Zagreb, Ulica Grada Vukovara 72/V
* Grad Zagreb, Gradski ured za prostorno uređenje, izgradnju Grada, graditeljstvo, komunalne poslove i promet, Zagreb, Trg Stjepana Radića 1

1. **Zavodi za prostorno uređenje susjednih županija**

* Zavod za prostorno uređenje Varaždinske županije, Varaždin, Mali plac 1a
* Zavod za prostorno uređenje Zagrebačke županije, Zagreb, **Ulica Ivana Rendića 32**
* Zavod za prostorno uređenje Grada Zagreba, Zagreb, Ulica Republike Austrije 18

1. **Gradovi i općine Krapinsko-zagorske županije**

* Grad Donja Stubica, Donja Stubica, Trg Matije Gupca 20/II
* Grad Klanjec, Klanjec, Trg mira 11
* Grad Krapina, Krapina, Magistratska 30
* Grad Oroslavje, Oroslavje, Oro trg 1
* Grad Pregrada, Pregrada, Josipa Karla Tuškana 2
* Grad Zabok, Zabok, Zivtov trg 10
* Grad Zlatar, Zlatar, Park hrvatske mladeži 2
* Općina Bedekovčina, Bedekovčina, Trg Ante Starčevića 4
* Općina Budinščina, Budinščina, Budinšćina 6
* Općina Desinić, Desinić, Trg svetog Jurja 7
* Općina Đurmanec, Đurmanec, Đurmanec 137
* Općina Gornja Stubica, Trg Svetog Jurja 2
* Općina Hrašćina, Hrašćina, Trgovišće 23c
* Općina Hum na Sutli, Hum na Sutli, Hum na Sutli 175
* Općina Jesenje, Gornje Jesenje, Gornje Jesenje 103
* Općina Konjščina, Konjščina, Ivice Gluhaka 13
* Općina Kraljevec na Sutli, Kraljevec na Sutli, Kraljevec na Sutli 132
* Općina Krapinske Toplice, Krapinske Toplice, Antuna Mihanovića 3
* Općina Kumrovec, Kumrovec, Ulica Josipa Broza 12
* Općina Lobor, Lobor, Trg Svete Ane 26
* Općina Mače, Mače, Mače 30
* Općina Marija Bistrica, Marija Bistrica, Trg pape Ivana Pavla II 34
* Općina Mihovljan, Mihovljan, Mihovljan 48
* Općina Novi Glubovec, Novi Golubovec, Novi Golubovec 12b
* Općina Petrovsko, Petrovsko, Petrovsko 1
* Općina Radoboj, Radoboj, Radoboj 8
* Općina Stubičke Toplice, Stubičke Toplice, Viktora Šipeka 16
* Općina Sveti Križ Začretje, Sveti Križ Začretje, Trg hrvatske kraljice Jelene 1
* Općina Tuhelj, Tuhelj, Tuhelj 36
* Općina Veliko Trgovišće, Veliko Trgovišće, Trg Stjepana i Franje Tuđmana 2
* Općina Zagorska Sela, Zagorska Sela, Zagorska Sela 38
* Općina Zlatar Bistrica, Zlatar Bistrica, Vladimira Nazora 56

Ako se tijekom izrade Izmjena i dopuna Plana ukaže potreba, u postupak će se uključiti i drugi sudionici.

**X. PLANIRANI ROK ZA IZRADU IZMJENA I DOPUNA PLANA, ODNOSNO NJEGOVIH POJEDINIH FAZA**

Članak 12.

Odlukom se utvrđuju aktivnosti na izradi i donošenju Izmjena i dopuna Plana, okvirni rokovi izvršenja i izvršitelji pojedinih aktivnosti kako slijedi:

I. faza: Pripremne radnje - izvršitelj je Nositelj

- objava Odluke u službenom glasilu Županije, objava obavijesti o izradi Izmjena i dopuna Plana na web stranici Županije i u Informacijskom sustavu prostornog uređenja RH te dostava Odluke javnopravnim tijelima s pozivom za dostavu zahtjeva za izradu Izmjena i dopuna Plana - 7 dana

- prikupljanje zahtjeva javnopravnih tijela za izradu Izmjena i dopuna Plana - 30 dana od dana dostave poziva na dostavu zahtjeva

II. faza: Izrada Nacrta prijedloga Izmjena i dopuna Plana - izvršitelji su Nositelj i Zavod

- izrada Nacrta prijedloga Izmjena i dopuna Plana u skladu s relevantnom dokumentacijom, analizama dostupnih podataka te zahtjevima javnopravnih tijela i drugih podnositelja zahtjeva u postupku izrade Nacrta prijedloga Izmjena i dopuna Plana (dovršenje Nacrta prijedloga Izmjena i dopuna Plana nakon zaprimanja cjelovite i stručno utemeljene strateške studije utjecaja na okoliš) - 180 radnih dana

- paralelna provedba postupaka prema propisima iz zaštite okoliša i zaštite prirode (dovršenje Nacrta prijedloga Izmjena i dopuna Plana nakon zaprimanja cjelovite i stručno utemeljene strateške studije utjecaja na okoliš).

III. faza: Utvrđivanje i izrada elaborata Prijedloga za javnu raspravu i provođenje javne rasprave

- utvrđivanje i izrada Prijedloga Izmjena i dopuna Plana za javnu raspravu te provedba javne rasprave o Prijedlogu izmjena i dopuna Plana - ukupno 60 dana

- u okviru javne rasprave o Prijedlogu Izmjena i dopuna Plana provodi se i javna rasprava u okviru postupka Strateške procjene utjecaja na okoliš (30 dana)

IV. faza: Izrada Izvješća o javnoj raspravi

- Zavod u suradnji s Nositeljem obrađuje primjedbe i prijedloge dane u javnoj raspravi, kao i mišljenja javnopravnih tijela, te priprema Izvješće o javnoj raspravi – ukupno 60 dana

- u okviru provođenja ove faze mišljenje daje i Ministarstvo zaštite okoliša i energetike vezano uz provedeni postupak strateške procjene utjecaja Izmjena i dopuna Plana na okoliš

V. faza: Izrada Nacrta konačnog prijedloga

- u skladu s prihvaćenim očitovanjima, primjedbama i prijedlozima, kao i mišljenjima javnopravnih tijela, te zaprimljenim konačnim mjerama i programom vezano uz postupak strateške procjene utjecaja na okoliš izrađuje se Nacrt konačnog prijedloga Izmjena i dopuna Plana koji se zajedno s Izvješćem o javnoj raspravi i Nacrtom Odluke o donošenju Izmjena i dopuna Plana dostavlja županu radi utvrđivanja Konačnog prijedloga Izmjena i dopuna Plana – ukupno – 60 radnih dana

VI. faza: Utvrđivanje i izrada elaborata Konačnog prijedloga i pribavljanje suglasnosti Ministarstva

- župan utvrđuje Konačni prijedlog Izmjena i dopuna Plana, a potom Zavod izrađuje elaborat Konačnog prijedloga – ukupno 20 radnih dana

- elaborat Konačnog prijedloga izmjena i dopuna Plana Nositelj dostavlja Ministarstvu prostornoga uređenja, graditeljstva i državne imovine (zajedno s izvješćem o javnoj raspravi i nacrtom Odluke o donošenju), radi pribavljanja suglasnosti Ministarstva

VII. faza: Donošenje Izmjena i dopuna Plana (Odluke o donošenju)

- Konačni prijedlog Izmjena i dopuna Plana s Nacrtom odluke o donošenju upućuje se Županijskoj skupštini na donošenje nakon pribavljene suglasnosti nadležnog Ministarstva, a nakon donošenja Odluka se objavljuje u Službenom glasniku Krapinsko-zagorske županije

VIII. faza: Izrada i isporuka elaborata usvojenih III. izmjena i dopuna Plana

- nakon što Županijska skupština donese Izmjenu i dopunu Plana, a Odluka o donošenju bude objavljena, Zavod dopunjuje i kompletira dokumentaciju, izrađuje izvornik i odgovarajući broj preslika elaborata, te ih prosljeđuje Nositelju radi dostave nadležnim tijelima sukladno Zakonu o prostornom uređenju.

IX. faza: Objava pročišćenog teksta odredbi za provođenje i grafičkog dijela

- Odbor za statut i poslovnik Županijske skupštine utvrdit će i objaviti pročišćeni tekst odredbi za provođenje i grafičkog dijela Plana u elektroničkom i analognom obliku. U slučaju da će se u postupku Izmjena i dopuna Plana revidirati kompletne Odredbe za provođenje tj. izraditi nove, te izraditi svi novi grafički prikazi neće biti potrebna objava pročišćenog teksta i grafičkog dijela Plana.

U slučaju potrebe ponavljanja javne rasprave odgovarajuće će se ponoviti postupci i rokovi III. i IV. faze.

Ako se iz objektivnih razloga neki od rokova iz stavka 1. ove točke produlji, to se produljenje, uz posebno obrazloženje, ne smatra protivnim ovoj Odluci.

**XI. IZVOR FINANCIRANJA IZMJENA I DOPUNA PLANA**

Članak 13.

Financiranje stručne izrade Izmjena i dopuna Plana osigurano je u Proračunu Krapinsko-zagorske županije u okviru sredstava Nositelja odnosno sredstava za redovan rad Nositelja i Zavoda te sredstava za izradu Strateške studije utjecaja Izmjena i dopuna Plana na okoliš.

**XII. ODLUKE O DRUGIM PITANJIMA ZNAČAJNIM ZA IZRADU NACRTA IZMJENA I DOPUNA PLANA**

Članak 14.

U vrijeme izrade Izmjena i dopuna Plana nema zabrane izdavanja akata kojima se odobravaju zahvati u prostoru, odnosno građenje.

Ako u postupku izrade i donošenja Izmjena i dopuna Plana dođe do ponavljanja javne rasprave, promjene propisa kojima se određuju obaveze i procesi u postupku, te ako se promijene odredbe ove Odluke, u ovisnosti o promjenama uskladit će se tijek postupka i rokovi koji su određeni ovom Odlukom.

U slučaju da će se u postupku donošenja Konačni prijedlog Izmjena i dopuna Plana dopunjavati amandmanima Županijske skupštine, rokovi će se produžiti u skladu s produženjem postupka, a sukladno Zakonu o prostornom uređenju.

Članak 15.

Za izradu Izmjena i dopuna Plana koristit će se recentne kartografske podloge sukladno propisanom, koje će Županija pribaviti od Državne geodetske uprave prije početka izrade Izmjene i dopune Plana.

**XIII. ZAVRŠNE ODREDBE**

Članak 16.

Ova Odluka stupa na snagu osmog dana od dana objave u »Službenom glasniku Krapinsko-zagorske županije«.

**PREDSJEDNIK**

**ŽUPANIJSKE SKUPŠTINE**

Zlatko Šorša

DOSTAVITI:

1. Upravni odjel za prostorno uređenje,

gradnju i zaštitu okoliša, n/p pročelnika,

1. Zavod za prostorno uređenje Krapinsko-

zagorske županije, n/p ravnateljice

1. „Službeni glasnik KZŽ“, za objavu,
2. Za prilog zapisniku,
3. Za Zbirku isprava,
4. Pismohrana.